[{"text_idx": "#000000", "text": "Esperantistoj trafitaj de inundo en Uvira"}, {"text_idx": "#000004", "text": "Lau\u0306 la agentejo de UN pri rifug\u0302intoj, pli ol 15 000 log\u0302ejoj estis damag\u0302itaj de la inundoj, kaj 80 000 log\u0302antoj de la regiono bezonas tujan helpon. La situacio estas aparte dang\u0302era, c\u0302ar oni timas ke la regionon baldau\u0306 atingos la kronvirusa epidemio."}, {"text_idx": "#000006", "text": "En la komitata diskutejo de UEA estis diskonigita letero de Augustin Mbomba Kuluba, kiu rakontis, ke pluraj esperantistoj estas en bezono de helpo."}, {"text_idx": "#000007", "text": "\u2013 Mia domo kaj la domo kie mi instruas esperanton estis malkonstruitaj, pro tio ni ne scias kiel fari! La homoj pasigas nokton en lernejoj, remizoj kaj en preg\u0302ejoj pro dom-mankoj. Ni suferas pro malsato kaj manko de bona akvo, c\u0302ar la akvorezervujo estis detruita, li skribis."}, {"text_idx": "#000008", "text": "Libera Folio havis rektan kontakton kun Merci Kwibe, esperantisto el Uvira nun log\u0302anta en Burundo. Li rakontis, ke li en Uvira kontribuis al enkonduko de Esperanto en la programon de baza lernejo kun la nomo La Reformo."}, {"text_idx": "#000011", "text": "Trafitaj estis ankau\u0306 lernantoj de la baza lernejo, kie estas instruata Esperanto:"}, {"text_idx": "#000012", "text": "\u2013 Kiel vi scias, niaj lernejoj estis fermitaj dum tiu pandemio. Inter miaj gelernantoj multaj perdis c\u0302iujn aferojn. C\u0302iujn domojn eniris la akvo kaj ili estis kovritaj de sablo. La panjo de unu esperantisto forpasis dum tiu inundado, kaj multaj inter niaj gelernantoj."}, {"text_idx": "#000014", "text": "La konto Espero c\u0302e UEA c\u0302iam akceptas donacojn por esperantistaj viktimoj de militoj kaj naturaj katastrofoj. En la komenta kampo en la retejo eblas indiki specifan celon de donaco."}, {"text_idx": "#000015", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000021", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]